Къэбэрдей-Балъкъэр Республикэм и Iэтащхьэ КIуэкIуэ Ю. А. Кавказ зауэм хэкIуэда Адыгэхэм я фэеплъ махуэм ирихьэлIэу цIыхухэм зэрызахуигъазэр
Къэбэрдей-Балъкъэрым щыпсэухэу пщIэ зыхуэсщIхэ!
Накъыгъэм и 21-м илъэси 154-рэ ирокъу къэралыгъуэ лъэщхэм я геополитикэ сэбэп зыхэлъхэр щызэпэщIэува, адыгэ лъэпкъым и тхыдэм и напэкIуэцI нэхъ гузэвэгъуэ дыдэхэм ящыщхэр къызыдэкIуа икIи нэщхъеягъуэшхуэ иужькIи къэзыша Кавказ зауэр зэриухрэ.
А махуэм ди щхьэхэр яхудогъэщхъ зи адэжь хэкур зыхъумэжурэ зи псэхэр зытахэм, зи хэкужьыр залымыгъэкIэ зрагъэбгынэу хамэ щIыналъэ дунейм щехыжахэм, Кавказ зауэм и лей зытехьа псоми. А лъэхъэнэм къэхъуа гузэвэгъуэхэр дигу къыщыдгъэкIыжкIэ, куууэ зыхэтщIапхъэщ ди лъэпкъыр илъэс куэд хъуауэ Урысейм зэрыхэтым иIэ мыхьэнэшхуэр. А пыщIэныгъэрщ зи фIыгъэр лъэпкъым и хэку зэриIэжыр, и бзэр, и щэнхабзэр ихъумэжын зэрыхузэфIэкIар, и экономикэ, псэкупсэ, щIэныгъэ къулеигъэхэр зэригъэбэгъуэфар.
Шэч къытесхьэркъым ди къэралым лъэпкъ куэду зэхэт и цIыхубэм я зэкъуэтыныгъэр Къэбэрдей-Балъкъэрыр ефIэкIуэнымрэ нэхъри зиужьынымрэ я лъабжьэ быдэу дяпэкIи къызэрынэжынум.
